Prop de 2.500 persones acudeixen al I Concurs Amateur de Fideuà Gandia
08 agost 2022

## Prop de 2.500 persones acudeixen al I Concurs Amateur de Fideuà Gandia08 agost 2022Última actualització: 08 agost 2022

![](../gestion/img/af89f9e6690692d2482cb1542425cf36c8315a020723f77b5bd5566129026672.jpg)  
  

Al voltant de 2.500 persones van acudir el dissabte passat al primer tram del passeig de Germanies durant la celebració del I Concurs Amateur de Fideuà Gandia-Falla Carrer Major i Passeig. Aquest esdeveniment naix amb la intenció de promocionar el plat més típic de la ciutat i, a més, fusiona el món de les Falles amb la gastronomia del territori valencià. Tant el vicealcalde, **Josep Alandete**, com el regidor delegat de Falles, **Natxo Arnau**, van acudir a aquesta iniciativa.

El primer premi va ser per a Guillermo Sancho Ferrer amb un diploma acreditatiu i participació en el 48é Concurs Internacional Fideuà de Gandia com a jurat; Joan Salvador Pérez Mari va aconseguir el segon lloc amb un diploma acreditatiu, dues invitacions per al 48é Concurs Internacional Fideuà de Gandia com a convidat i un sopar per a dues persones al restaurant Chef Amadeo; i el tercer classificat va ser Pablo García San Juan amb un diploma acreditatiu i dues invitacions per al 48é Concurs Internacional Fideuà de Gandia com a convidat.

Tal com ha indicat **Toni Albors**, representant de la Falla Carrer Major i Passeig, l'organització (falla, Chef Amadeo, Associació Gastronòmica Fideuà de Gandia i col·laboració de l'Ajuntament) ha quedat molt «satisfeta de l'acollida i del suport per part de l'Ajuntament i les empreses col·laboradores». «Com a anècdota, uns francesos que van acudir al Concurs Internacional de la Fideuà de Gandia fa tres anys volien apuntar-se. Esperem poder multiplicar el nombre de participants en la pròxima edició. Ja hem començat a treballar», ha assenyalat.

[Twittear](https://twitter.com/share)